*Να μη συγχέεται με τον Λεοπόλδο Γ΄ των Αψβούργων δούκα της Αυστρίας'.*

Ο **Λεοπόλδος Γ΄** ο *άγιος*, γερμ. Luitpold der Heilige (1073 - 15 Νοεμβρίου 1136), από τον Οίκο των Μπάμπενμπεργκ, ήταν μαργράβος της Αυστρίας (1095-1136).

Βιογραφία
---------

Γεννήθηκε στο Γκαρς αμ Καμπ και ήταν ο γιος του Λεοπόλδου Β΄, μαργράβου της Αυστρίας και της Ίντας του Φόρμπαχ-Ράτελνμπεργκ, κόρης του Ραπότο Δ΄ κόμη του Χαμ.

Υποστήριξε τον Ερρίκο Ε΄ των Σαλίων της Γερμανίας εναντίον του πατέρα του Ερρίκου Δ΄ της Γερμανίας. Νυμφεύτηκε την Αγνή, τη χήρα αδελφή του Ερρίκου Ε΄, ο οποίος χορήγησε δικαιώματα στην Αυστρία· η σπουδαιότητα των Μπάμπενμπεργκ ανυψώθηκε. Η Αγνή ήταν από τον πρώτο της γάμο μητέρα του Κορράδου Γ΄ Χοενστάουφεν. Αποκαλούσε τον εαυτό του *πρίγκιπα της γης του (princeps terrae)* ως ένδειξη της ανεξαρτησίας του. Το 1125 του πρότειναν να γίνει υποψήφιος στην εκλογή του Γερμανού βασιλιά, αλλά δεν δέχθηκε. 

Σύμφωνα με το θρύλο το 1108 η Παναγία του έδειξε ένα μέρος, όπου βρήκε τον πέπλο της συζύγου του, που είχε χαθεί έτη πριν και εκεί ίδρυσε τη μονή Κλοστερνόιμπουργκ. Επέκτεινε τον εκεί οικισμό και τον έκανε διαμονή του. Επίσης ίδρυσε τις μονές Χάιλιγκενκροϊτς, Κλαϊνμαριατσέλ και Ζαϊτενστέτεν. Η εκκλησία τον ανακήρυξε άγιο το 1485. 

Προώθησε την ανάπτυξη πόλεων όπως το Κλοστερνόιμπουργκ, τη Βιέννη και το Κρεμς αν ντερ Ντόναου. Στην εποχή του γράφτηκαν τα πρώτα λογοτεχνικά κείμενα στην Αυστρία από τον Ερρίκο του Μελκ και την Άβα του Γκέτβαϊγκ. Έμεινε στην ιστορία επειδή ίδρυσε μερικές μονές και ανέπτυξε την Αυστρία. Απεβίωσε το 1136 και τάφηκε στη μονή Κλοστερνόιμπουργκ, που είχε ιδρύσει. Το λείψανό του διατηρείται σε κεντητή θήκη με αρχιδουκικό στέμμα. 

Το 1663 ο Λεοπόλδος Α΄ Αψβούργων τον ανακήρυξε προστάτη άγιο της Αυστρίας, αντί του Αγ. Κολομάν. Την ημέρα αυτή ο Γιόζεφ Χάυντν τραγούδησε στη χορωδία του καθεδρικού του Αγ. Στεφάνου. Ο αδελφός του Μίχαελ Χάυντν έγραψε αργότερα το έργο *Λειτουργία του αγίου Λεοπόλδου*. 

Τον διαδέχθηκαν οι γιοί του Λεοπόλδος Δ΄ και Ερρίκος Β΄.

Οικογένεια
----------

Από τον πρώτο του γάμο, μάλλον με γυναίκα του Οίκου των Περγκ, δεν είχε επιζών τέκνο.

Από τη δεύτερη σύζυγό του, Αγνή των Σαλίων, κόρη του Ερρίκου Ε΄ της Γερμανίας είχε τέκνα:

* Λεοπόλδος Δ΄ π. 1108-1141, μαργράβος της Αυστρίας, Α΄ δούκας της Βαυαρίας
* Ερρίκος Β΄ 1112-1177, δούκας της Αυστρίας
* Μπέρτα, παντρεύτηκε τον Ερρίκο Γ΄, παλατινό κόμη του Ρέγκενσμπουργκ
* Αγνή π. 1108/13-1163, παντρεύτηκε τον Βλάντισλαφ Β΄ των Πιάστ, υψηλό δούκα της Πολωνίας
* Όθων π. 1114-1158, επίσκοπος του Φράιζινγκ. Έγινε ο βιογράφος του ανιψιού του Φρειδερίκου Α΄ της Γερμανίας
* Κορράδος π. 1115-1168, επίσκοπος του Πάσσαου και αρχιεπίσκοπος του Σάλτσμπουργκ
* Ελισάβετ, παντρεύτηκε τον Χέρμαν Β΄ του Βίντσενμπουργκ
* Ιουδήθ, παντρεύτηκε τον Γουλιέλμο Ε΄ του Μομφερράτου
* Γερτρούδη π. 1118-1150, παντρεύτηκε τον Βλαδίσλο Β΄ των Πρεμυσλιδών της Βοημίας

Μάλλον είχε και άλλα τέκνα, που απεβίωσαν νωρίς

Βιβλιογραφία
------------

* Beller, Steven (2007). *A Concise History of Austria*. New York: Cambridge University Press. ISBN 978-0521478861.
* Brooke, Z. N. (1938). *A History of Europe: From 911 to 1198*. London: Methuen & Company Ltd. ISBN 978-1443740708.
* Dopsch, Heinz (1999). *Österreichische Geschichte 1122-1278*. Vienna: Ueberreuter. ISBN 3-8000-3973-7.
* Lechner, Karl (1976). *Die Babenberger: Markgrafen und Herzoge von Österreich 976–1246*. Vienna: Böhlau. ISBN 978-3205085089.
* Leeper, Alexander W. (1941). *History of Medieval Austria*. London: Oxford University Press. ISBN 978-0404153472.
* Lingelbach, William E. (1913). *The History of Nations: Austria-Hungary*. New York: P. F. Collier & Son Company. ASIN B000L3E368.
* Pohl, Walter (1995). *Die Welt der Babenberger*. Graz: Verlag Styria. ISBN 978-3222123344.
* Rickett, Richard (1985). *A Brief Survey of Austrian History*Απαιτείται δωρεάν εγγραφή. Vienna: Prachner. ISBN 978-3853670019.
* Wegener, Wilhelm (1965). *Genealogischen Tafeln zur mitteleuropäischen Geschichte*. Vienna: Verlag Degener.

Εξωτερικοί σύνδεσμοι
--------------------

* Leopold III. Heiliger, Babenberger-Markgraf at AEIOU
* Leopold at *Patron Saints Index*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 3262842
* LCCN: n85327758
* ISNI: 0000 0000 5532 9285
* GND: 118571850
* SUDOC: 028172914
* BNF: cb120061396 (data)
* NKC: ola2002158759
* BNE: XX4710926

 |

 |